18/12/2018 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
R. P. n.º 2018/43896 pola que se dispón avocar a competencia e modificar ás Bases reguladoras xerais das convocatorias de subvencións a entidades privadas, iniciativa soc. sen ánimo de lucro ou de carácter mercantil da Deputación ano 2018

ANUNCIO R. P. n.º 2018/43896 de 13/12/2018 pola que se dispón avocar a competencia e modificar ás Bases reguladoras xerais das convocatorias de subvencións dirixidas a entidades privadas, iniciativa social sen ánimo de lucro ou de carácter mercantil da Deputación Provincial da Coruña ano 2018. RESOLUCIÓN POLA QUE SE DISPÓN AVOCAR A MODIFICACIÓN DAS BASES REGULADORAS DA CONVOCATORIA DE SUBVENCIÓNS DIRIXIDA A ENTIDADES PRIVADAS INICIATIVA SOCIAL SEN ÁNIMO DE LUCRO OU DE CARÁCTER MERCANTIL DA DEPUTACIÓN PROVINCIAL DA CORUÑA ANO 2018. DON VALENTÍN GONZÁLEZ FORMOSO, Presidente da Deputación Provincial da Coruña, Por resolución n.º 16643, do 30 de xullo de 2015, o Presidente delegou na Xunta de Goberno, entre outras: “A aprobación das bases de subvencións, cuxa competencia correspondía inicialmente ao presidente”. Por acordo da Xunta de Goberno do 20 de outubro de 2017, foron aprobadas as Bases reguladoras da convocatoria dirixida a entidades privadas (iniciativa social sen ánimo de lucro ou de carácter mercantil), para o ano 2018. Tendo en conta que a Xunta de Goberno non se reunirá antes do próximo día 14 de decembro de 2018, e que algúns programas de investimentos aínda non teñen aprobada a resolución de concesión definitiva de subvencións, co fin de non perxudicar ás entidades beneficiarias, considerase necesaria e de urxencia a concesión dunha prórroga de oficio para estes programas. RESOLVO: 1.–Avocar a competencia que con carácter xeral foi delegada por esta Presidencia, mediante Resolución n.º 16643 de 30.07.2015 na Xunta de Goberno, como excepción e considerando a urxencia de aprobación da modificación das bases reguladoras da convocatoria de subvencións dirixidas a entidades privadas (iniciativa social sen ánimo de lucro ou de carácter mercantil) para o ano 2018, que foron aprobadas por acordo da Xunta de Goberno do 20 de outubro de 2017.1.1.–Modificar as bases reguladoras da convocatoria de subvencións dirixida a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2018, para engadir o seguinte párrafo na base 3: Base 3.–Obxecto. No caso dos programas de subvencións para investimentos que non teñan notificada a resolución de concesión definitiva antes do día 28 de novembro de 2018, non será necesaria a petición de prórroga por parte da entidade beneficiaria e poderán incluírse na declaración de gastos xustificantes de gastos con data límite do 30 de abril de 2019. Para as subvencións que teñan concedida unha prórroga, o prazo de xustificación rematará o día 31 de maio de 2019 ás 14.00 horas.2.–Aprobar a modificación das bases reguladoras da convocatoria de subvencións dirixida a entidades privadas (iniciativa social sen ánimo de lucro ou de carácter mercantil) para o ano 2018, aprobadas por acordo da Xunta de Goberno de 20 de outubro de 2017, que quedaría do seguinte tenor literal: Base 3.–Obxecto. O obxecto desta convocatoria é establecer as normas para a solicitude, concesión, xustificación e pagamento das subvencións en réxime de concorrencia competitiva que conceda a Deputación da Coruña, ao amparo do establecido na Lei 38/2003, do 17 de novembro, xeral de subvencións (RDLXS) e no seu regulamento de desenvolvemento, aprobado polo Real decreto 887/2006, do 21 de xullo (RDLXS). Estas normas serán de aplicación ás convocatorias de subvencións referidas a actividades e/ou investimentos que se van realizar no período comprendido entre o 1 de xaneiro e o 31 de decembro de 2018 que remitan a estas bases. No caso de investimentos e despois de petición razoada da entidade beneficiaria da subvención, na certificación de gastos realizados poderán incluírse gastos realizados con posterioridade ao 31 de decembro de 2018, con data límite do 30 de abril de 2019. Esta petición de prórroga poderá presentarse ata o 14 de decembro de 2018 ás 14.00 horas. Os xustificantes de gasto deberán ser emitidos nas datas sinaladas na base 9.3.3. No caso dos programas de subvencións para investimentos que non teñan notificada a resolución de concesión definitiva antes do día 28 de novembro de 2018, non será necesaria a petición de prórroga por parte da entidade beneficiaria e poderán incluírse na declaración de gastos xustificantes de gastos con data límite do 30 de abril de 2019. Para as subvencións que teñan concedida unha prórroga, o prazo de xustificación rematará o día 31 de maio de 2019 ás 14.00 horas.3.–Dar conta desta resolución na próxima reunión da Xunta de Goberno. A presente resolución, que pon fin á vía administrativa, é susceptible de interposición de recurso de reposición ante esta Deputación no prazo dun mes contado desde o día seguinte ao de notificación da presente resolución, nos termos dos artigos 116 e 117 da Lei 30/1992, de réxime xurídico das administracións públicas e de procedemento administrativo común, na súa redacción dada pola Lei 4/1999; ou de recurso contencioso-administrativo ante o Xulgado do Contencioso-Administrativo da Coruña, no prazo de dous meses contados desde o día seguinte ó de notificación da presente resolución, de conformidade co establecido no art.46 da Lei 29/1998, reguladora da xurisdicción contencioso administrativa, sen perxuizo de que poida exercitar calquera outro que estime pertinente. A Coruña, 13 de decembro de 2018. O PRESIDENTE, O SECRETARIO, Valentín González Formoso José Luis Almau Supervía